Come Hell or High Water

Come Hell or High Water er et konsertalbum fra det engelske hard rock-bandet Deep Purple, utgitt i oktober 1994. Dette er det siste albumet der gitaristen Ritchie Blackmore medvirker, da han sluttet i bandet kort tid etter innspillingene. Dette er et noe spesielt konsertalbum, da låtene er redigerte. 

Innspillingene ble gjort under konsertene i Stuttgart den 16. oktober og i Birmingham den 9. november 1993. 

Ritchie Blackmore sluttet i bandet den 17. november 1993, umiddelbart etter bandets konsert i Helsingfors i Finland samme kveld. Dette til tross for at bandet sto foran en rekke konserter i Russland, Japan og en utsatt turné i USA. 

Joe Satriani kom midlertidig inn i bandet og gjennomførte resten av turneen med Deep Purple, med unntak av konserten i Moskva i Russland som måtte avlyses.

Sporliste
Alle låtene er skrevet av Ian Gillan, Ritchie Blackmore, Roger Glover, Jon Lord og Ian Paice unntatt der annet er notert.

 «Highway Star» – 6:40 
 «Black Night» – 5:40 
 «A Twist in the Tale» (Gillan, Blackmore, Glover) – 4:27 
 «Perfect Strangers»  (Gillan, Blackmore, Glover) – 6:52 
 «Anyone's Daughter» – 3:57
 «Child in Time»  – 10:48
 «Anya» (Gillan, Blackmore, Glover, Lord) – 12:13
 «Speed King» (Gillan,Blackmore, Glover, Lord, Paice) – 7:29 
 «Smoke on the Water» – 10:26

Personell 
Ian Gillan – vokal
Ritchie Blackmore – gitar
Roger Glover – bass
Jon Lord – Hammondorgel, keyboard
Ian Paice – trommer

Eksterne lenker   
 
 Overblikk over albumet på RateYourMusic.com

Deep Purple-album
Konsertalbum fra 1994